

**KONKURSO SĄLYGOS**

**Serverio nuomos paslaugų pirkimas**

**TURINYS**

[**1.**](#_heading=h.gjdgxs) **BENDROSIOS NUOSTATOS** 2

[**2.**](#_heading=h.3znysh7) **PIRKIMO OBJEKTAS** 2

[**3.**](#_heading=h.tyjcwt) **TIEKĖJŲ KVALIFIKACIJOS REIKALAVIMAI** 2

[**4.**](#_heading=h.1t3h5sf) **PASIŪLYMŲ RENGIMAS, PATEIKIMAS, KEITIMAS** 3

[**5.**](#_heading=h.2s8eyo1) **KONKURSO SĄLYGŲ PAAIŠKINIMAS IR PATIKSLINIMAS** 4

[**6.**](#_heading=h.17dp8vu) **PASIŪLYMŲ NAGRINĖJIMAS IR VERTINIMAS** 4

[**7.**](#_heading=h.lnxbz9) **PASIŪLYMŲ ATMETIMO PRIEŽASTYS** 5

[**8.**](#_heading=h.35nkun2) **DERYBOS** 5

[**9.**](#_heading=h.1ksv4uv) **SPRENDIMAS DĖL LAIMĖTOJO NUSTATYMO** 6

[**10.**](#_heading=h.44sinio) **PIRKIMO SUTARTIES SĄLYGOS** 6

[**11.**](#_heading=h.2jxsxqh) **BAIGIAMOSIOS NUOSTATOS** 7

[**12.**](#_heading=h.z337ya) **PRIEDAI** 7

1. **BENDROSIOS NUOSTATOS**
   1. UAB „OAK9 Entertainment“ (toliau vadinama – Pirkėjas) įgyvendindama projektą "Naujų kūrimo formų diegimas įmonėje" (Nr. 13.1.1-LVPA-K-310-01-0276), bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti: Serverio nuomos paslaugų pirkimas (Toliau vadinama-Paslauga).
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės).
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
   4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt), 2023-03-13.
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Direktorius Mindaugas Jokūbaitis, tel.: +37067115869, el.paštas: info@oak9e.com

## 

1. **PIRKIMO OBJEKTAS**
   1. Perkama- Serverio nuomos paslaugų pirkimas. Paslaugos turinys turi atitikti techninius parametrus, nurodytus pridedamoje techninėje specifikacijoje.
   2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
   3. Šis pirkimas į dalis neskirstomas, todėl pasiūlymas turi būti pateiktas visam nurodytam paslaugų kiekiui.
   4. Paslauga turi būti pilnai atlikta per 3 (tris) mėnesius nuo Sutarties pasirašymo. Pirkėjui sutikus paslaugų atlikimo terminas šalių raštišku sutarimu gali būti pratęstas 60 kalendorinių dienų laikotarpiui, O VšĮ ,,Inovacijų agentūra“ ar kita įgaliojanti institucija pritarė įgyvendinamo projekto pratęsimui.
   5. Paslaugų suteikimo vieta – Maironio g. 11, Kaunas

1. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1 | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Pateikiamas Tiekėjo raštiškas patvirtinimas - deklaracija (Konkurso sąlygų Priedas Nr.3 „Tiekėjo deklaracija“), kad jis atitinka šiame punkte nurodytą kvalifikacijos reikalavimą. |

\* Pastabos: 1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija; 2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

3.2*.* Jei bendrą pasiūlymą pateikia ūkio subjektų grupė, šių konkurso sąlygų 3.1.1.1 punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai.

3.4. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

3.5 Tiekėjas gali remtis tik tokiais kitų ūkio subjektų (pvz. subtiekėjų) pajėgumais siekiant įrodyti savo atitikima kvalifikacijos reikalavimais, kuriais jis realiai galės disponuoti pirkimo sutarties vykdymo metu. Tiekėjas turi pareigą Pirkėjui pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tikrindamas, ar tiekėjui bus prieinami kitų ūkio subjektų, kurių pajėgumais jis remiasi, kad atitiktų kvalifikacijos reikalavimus, turimi ištekliai, Pirkėjas iš tiekėjo priima bet kokias tai patvirtinančias priemones.

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
   3. Tiekėjo pasiūlymas bei kita korespondencija pateikiama lietuvių arba anglų kalba.
   4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas el.paštu:info@oak9e.com
   5. Pasiūlymą sudaro tiekėjo raštu pateiktų dokumentų visuma:
      1. užpildyta pasiūlymo forma, parengta pagal šių pirkimo konkurso sąlygų 1 priedą;
      2. konkurso sąlygose nurodytus minimalius kvalifikacijos reikalavimus pagrindžiantys dokumentai;
      3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      4. kita konkurso sąlygose prašoma informacija ir (ar) dokumentai.
   6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   7. Tiekėjas, pateikdamas pasiūlymą, turi siūlyti visą nurodytų paslaugų apimtį.
   8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   9. Pasiūlymas turi būti pateiktas iki 2023 m. kovo 20 d. 9.00 val. (Lietuvos Respublikos laiku) atsiuntus jį elektroniniu paštu. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
   10. Pirkėjas neatsako už el. pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai grąžinami tiekėjui el. laišku.
   11. Pasiūlymuose nurodoma paslaugųkaina pateikiama eurais. Apskaičiuojant kainą, turi būti atsižvelgta į visą šių konkurso sąlygų 1 priede nurodytą paslaugų apimtį, kainos sudėtines dalis, į techninės specifikacijos reikalavimus ir pan. Į paslaugų kainą turi būti įskaityti visi mokesčiai ir visos tiekėjo išlaidos su paslaugų pateikimu, kaip nurodyta specifikacijoje.
   12. Pasiūlymas turi galioti ne trumpiau nei 90 dienų nuo jo pateikimo datos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
   15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
   4. Pirkėjas nerengs susitikimų su tiekėjais dėl pirkimo dokumentų paaiškinimų.
   5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu elektroniniu paštu, telefonu. Tiesioginį ryšį su tiekėjais įgalioti palaikyti: Direktorius Mindaugas Jokūbaitis, tel.: +37067115869, el.paštas:info@oak9e.com
2. **PASIŪLYMŲ NAGRINĖJIMAS IR VERTINIMAS** 
   1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   2. Komisija nagrinėja:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos.
   3. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
   4. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   5. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   6. Pasiūlymuose nurodytos kainos bus vertinamos eurais be PVM
   7. Pirkėjo neatmesti pasiūlymai vertinami pagal mažiausios kainos kriterijų.
   8. Susipažinimo su elektroniniu paštu pateiktais pasiūlymais procedūra vyks 2023 m. kovo 20 d.10 val. 00min. (Lietuvos Respublikos laiku), dalyviams nedalyvaujant.
   9. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 4.9 punkte.
   10. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
3. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
      3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      4. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      5. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      6. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina;
      7. tiekėjas neatitiko minimalių kvalifikacijos reikalavimų, jei jie buvo taikomi;
      8. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
4. **DERYBOS**
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
   2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos gali būti vykdomos dėl visų perkamų paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
   4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
   5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
5. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimotvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Mažiausią kainą pasiūlęstiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
6. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu.
   2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma).
   3. Atsiskaitymo sąlygos už paslaugas:
      1. Mokėjimai atliekami periodiškai kas mėnesį po to, kai Tiekėjas pateikia sąskaitą faktūrą, paslaugų perdavimo aktą. Tarpinis mokėjimas Tiekėjui turi būti pervedamas ne vėliau per 30 kalendorinių dienų nuo sąskaitos pateikimo dienos.
   4. Tiekėjui laiku ir (arba) tinkamai neįvykdžius Pirkimo sutarties be pagrįstų ir nuo Tiekėjo nepriklausančių aplinkybių, Pirkėjas skaičiuoja 0,02 % dydžio delspinigius nuo neįvykdytos Pirkimo sutarties vertės tol, kol bus įvykdyti visi įsipareigojimai.
   5. Vykdant pirkimo sutartį, esminės pirkimo sutarties sąlygos keičiamos nebus, jeigu:
      1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
      2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
      3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) paslaugos ar darbai;
      4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
   6. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės paslaugų pirkimo atveju.
   7. Pirkimo sutarties projektas pateikiamas Priede Nr. 4.
   8. Sutartis sudaroma pagal Konkurso sąlygų 4 priede pateiktą sutarties formą ir nepažeidžiant kitų Konkurso sąlygose numatytų punktų. Sutarties pagrindinės sąlygos yra privalomos Tiekėjams ir sudarant sutartį su laimėtoju nebus keičiamos.
7. **BAIGIAMOSIOS NUOSTATOS**
   1. Tiekėjams pasiūlymų rengimo ir dalyvavimo konkurse išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
   3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
   4. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.
8. **PRIEDAI**
   1. . Techninė specifikacija;
   2. . Pasiūlymo forma;
   3. . Tiekėjo deklaracija;
   4. . Pirkimo – pardavimo sutarties projektas

Konkurso sąlygų priedas Nr. 1

**TECHNINĖ SPECIFIKACIJA**

**Serverio nuomos paslauga**

|  |
| --- |
| **Funkcijų ir / ar reikalavimų (rodiklių) pavadinimas (apibūdinimas)** |
| Duomenų perkėlimas į debesiją, serverio nuoma 3 mėn  Grafinė plokštė: Tesla A40-3GB vRAM (download capacity nemažiau kaip 1.25TB) vWS SERIES X400  arba lygiavertis  Procesorius: ne mažiau nei CPU, AMD Ryzen Threadripper PRO 3975WX 8 CORE arba lygiavertis  RAM: ne mažiau nei 32Gb RAM |

Paslaugos pilnai atliktos per 3 (tris) mėn nuo Sutarties pasirašymo.

Konkurso sąlygų priedas Nr. 2

**PASIŪLYMAS**

**Dėl Serverio nuomos paslaugos**

|  |  |  |
| --- | --- | --- |
|  | 2023 - - . | |
|  | *Data* | |
|  |  | |
|  | *Vieta* | |
| Tiekėjo pavadinimas/Name of a supplier *(jeigu dalyvauja ūkio subjektų grupė, surašomi visi dalyvių pavadinimai)* | |  | |
| Tiekėjo adresas/Adress of a supplier *(jeigu dalyvauja ūkio subjektų grupė, surašomi visi dalyvių adresai)* | |  | |
| Juridinio asmens kodas/Legal entity code *(jeigu dalyvauja ūkio subjektų grupė, surašomi visi dalyvių kodai)* | |  | |
| PVM mokėtojo kodas/VAT code *(jeigu dalyvauja ūkio subjektų grupė, surašomi visi dalyvių adresai)* | |  | |
| Už pasiūlymą atsakingo asmens vardas, pavardė, pareigos/Name, position of the person responsible for the tender | |  | |
| Telefono numeris/Tel No. | |  | |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame *svetainėje www.esinvesticijos.lt* 2023-03-13

2) konkurso sąlygose;

3) pirkimo dokumentų prieduose.

**Mes siūlome šias paslaugas:**

| **Eil. Nr.** | **Prekių/paslaugų/darbų pavadinimas** | **Kiekis** | **Mato**  **vnt.** | **Vieneto kaina,**  **Eur (be PVM)** | **Vieneto kaina,**  **Eur (su PVM)** | **Kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- | --- |
| 1. | Serverio nuomos paslauga | **3** | **mėn** |  |  |  |  |
|  |  | IŠ VISO (bendra pasiūlymo kaina) | | | |  |  |

Siūloma paslauga visiškai atitinka pirkimo dokumentuose nurodytus reikalavimus ir jų savybės tokios:

|  |  |  |
| --- | --- | --- |
| **Eil. Nr.** | **Funkcijų ir / ar reikalavimų (rodiklių) pavadinimas (apibūdinimas)** | Rodiklių reikšmės, kaina |
|  | Duomenų perkėlimas į debesiją, serverio nuoma 3 mėn |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
| 1. |  |  |
| 2. |  |  |

Pasiūlymas galioja 90 dienų nuo jo pateikimo datos

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo arba jo įgalioto asmens pareigos* |  | *Parašas* |  | *Vardas Pavardė* |

Konkurso sąlygų priedas Nr. 3

**TIEKĖJO DEKLARACIJA**

|  |
| --- |
| 2023- - . |
| *Data* |
|  |
| *Vieta* |

|  |  |  |  |  |  |  |
| --- | --- | --- | --- | --- | --- | --- |
| Aš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, patvirtinu, kad  (tiekėjo atstovo pareigos, vardas, pavardė)  mano atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:  (tiekėjo pavadinimas)   1. nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | | | | | | |
|  |  |  |  |  |  |
|  | *Tiekėjo vadovo arba jo įgalioto asmens pareigos* |  | *Parašas* |  | *Vardas ir pavardė* |

|  |  |
| --- | --- |
| PIRKIMO-PARDAVIMO SUTARTIS  Nr.  2023 m. mėn. d.  Vilnius  UAB ,,xx“, atstovaujama direktoriaus xx toliau vadinama „Tiekėjas“, ir UAB „OAK9 Entertainment“, atstovaujama direktoriaus Mindaugo Jokūbaičio toliau vadinama „Pirkėju“, toliau abu kartu vadinami Šalimis, sudarė šią Pirkimo-pardavimo sutartį, kurioje susitarė:   1. **SUTARTIES DALYKAS**   1.1. Šia Sutartimi Tiekėjas įsipareigoja atlikti Serverio nuomos paslaugas bei perleisti Pirkėjo nuosavybėn ją, tokios rūšies ir parametrų bei tokiais terminais, sąlygomis ir tvarka, kaip nustatyta konkurso sąlygose ir jų priede Nr. 1 nurodytoje specifikacijoje (toliau vadinama – Paslauga), o Pirkėjas įsipareigoja priimti kokybiškai suteiktas Paslaugas sumokėti Paslaugų kainą Sutartyje numatytomis sąlygomis ir tvarka.  **2. KAINA IR ATSISKAITYMO TVARKA**  2.1. Paslaugos kaina yra xx eurų be PVM.  2.2 Paslaugos kaina yra esminė Sutarties sąlyga ir negali būti keičiama visą jos galiojimo laikotarpį.  2.3 Mokėjimai atliekami periodiškai kas mėnesį po to, kai Tiekėjas pateikia sąskaitą faktūrą, paslaugų perdavimo aktą. Tarpinis mokėjimas Tiekėjui turi būti pervedamas ne vėliau per 30 kalendorinių dienų nuo sąskaitos pateikimo dienos. atliktas Paslaugas Pirkėjas atsiskaito Tiekėjui tokia tvarka:  **3. PASLAUGOS PRIĖMIMAS IR PERDAVIMAS**  3.1. Paslaugos perdavimas įvyks adresu Maironio g. 11, Kaunas  3.2. Paslauga turi būti pilnai atlikta per 3 (tris) mėnesius nuo Sutarties pasirašymo. Pirkėjui sutikus paslaugų atlikimo terminas šalių raštišku sutarimu gali būti pratęstas 60 kalendorinių dienų laikotarpiui, O VšĮ ,,Inovacijų agentūra“ ar kita įgaliojanti institucija pritarė įgyvendinamo projekto pratęsimui.  **4. SUTARTIES ŠALIŲ ATSAKOMYBĖ**  4.1. Pirkėjas įsipareigoja:  4.1.1. priimti Paslaugas, jeigu jos atitinka konkurso sąlygose aprašytoje specifikacijose, yra kokybiškos, atitinka visas Sutarties ir jos priedų sąlygas ir yra tinkamai pateiktos Sutartyje nurodytoje vietoje, nurodytu laiku;  4.1.2. laiku atsiskaityti už suteiktas paslaugas:  4.2. Tiekėjas įsipareigoja:  4.2.1. laiku suteikti paslaugas;  4.2.2. perduoti kokybiškai atliktas paslaugas, kurios visiškai atitinka Sutarties ir jos priedų nuostatas.  4.2. Prieš pasirašant arba pasirašant galutinį perdavimo-priėmimo aktą pateikti pilnai atliktų paslaugų ataskaitą.   * 1. Tiekėjui laiku ir (arba) tinkamai neįvykdžius Pirkimo sutarties be pagrįstų ir nuo Tiekėjo nepriklausančių aplinkybių, Pirkėjas skaičiuoja 0,02 % dydžio delspinigius nuo neįvykdytos Pirkimo sutarties vertės tol, kol bus įvykdyti visi įsipareigojimai.   4.4 Delspinigių sumokėjimas ir/ar nuostolių atlyginimas neatleidžia Šalių nuo tinkamo pagrindinės prievolės įvykdymo, jei Šalys savo susitarimu nenustato kitaip.  **5. SUTARTIES GALIOJIMO TERMINAS**  5.1. Sutartis įsigalioja nuo jos pasirašymo dienos ir galioja iki visiško jos įvykdymo.  5.2. Sutartis gali būti nutraukta:  5.2.1 raštišku abiejų šalių sutarimu;  5.2.2 jei Šalis padaro esminį Sutarties pažeidimą t.y. šios Sutarties 3.2 punkto nesilaikymas    **6. KITOS SĄLYGOS**  6.1. Ginčai tarp šalių sprendžiami šalių susitarimu arba Lietuvos Respublikos įstatymų nustatyta tvarka teismuose.  6.2. Šia Sutartimi įsakmiai nesureguliuoti klausimai sprendžiami vadovaujantis Lietuvos Respublikoje galiojančiais norminiais teisės aktais.  6.3. Sutartis sudaroma dviem egzemplioriais lietuvių kalba, kurių kiekvienas turi vienodą teisinę galią ir pateikiamas kiekvienai šaliai po vieną egzempliorių. |  |

|  |  |
| --- | --- |
| **PIRKĖJAS**  „OAK9 Entertainment “  Įmonės kodas 302601180  PVM mok. kodas LT100006226517  Registro tvarkytojas – VĮ Registrų centras  adresas korespondencijai:  Maironio g. 11, LT-44298 Kaunas | **PARDAVĖJAS**  UAB ,,xx“  Įmonės kodas xx  PVM mok. kodas LTxx  Registro tvarkytojas – VĮ Registrų centras  adresas korespondencijai:  xx |

**2022-\_\_-\_\_ Techninė paslaugų specifikacija**

|  |  |
| --- | --- |
|  |  |

|  |  |
| --- | --- |
| **PIRKĖJAS**  „OAK9 Entertainment “  Įmonės kodas 302601180  PVM mok. kodas LT100006226517  Registro tvarkytojas – VĮ Registrų centras  adresas korespondencijai:  Maironio g. 11, LT-44298 Kaunas | **PARDAVĖJAS**  UAB ,,xx“  Įmonės kodas xx  PVM mok. kodas LTxx  Registro tvarkytojas – VĮ Registrų centras  adresas korespondencijai:  xx |